REGULAMENTUL (CE) NR. 606/2008 AL COMISIEI
din 26 iunie 2008
de modificare a Regulamentului (CE) nr. 831/2002 de punere în aplicare a Regulamentului (CE) nr. 322/97 al Consiliului privind statisticile comunitare, în ceea ce privește accesul la date confidențiale în scopuri științifice
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 322/97 al Consiliului din 17 februarie 1997 privind statisticile comunitare (1), în special articolul 17 alineatul (2) și articolul 20 alineatul (1),
întrucât:
(1)
Pentru a permite stabilirea concluziilor statistice în scopuri științifice, Regulamentul (CE) nr. 831/2002 al Comisiei (2) determină condițiile în care poate fi acordat accesul la datele confidențiale transmise autorității comunitare și enumeră diferitele studii și surse de date cărora li se aplică.
(2)
Există o cerere crescândă din partea cercetătorilor și a comunității științifice în general de a avea, în egală măsură, acces în scopuri științifice la datele confidențiale rezultate din ancheta privind structura exploatațiilor agricole. Accesul la microdatele rezultate din această anchetă le-ar putea permite cercetătorilor să studieze relațiile dintre diferitele caracteristici ale exploatațiilor individuale, precum tipurile de culturi practicate, tipul de șeptel și forța de muncă. Astfel, cercetătorilor li s-ar permite, în egală măsură, să îmbunătățească modelele și indicatorii regionali de agromediu care, în prezent, se bazează pe date de sinteză. Prin urmare, această anchetă ar trebui adăugată în lista prevăzută în Regulamentul (CE) nr. 831/2002.
(3)
Măsurile prevăzute în prezentul regulament sunt conforme cu avizul Comitetului pentru confidențialitatea statistică,
ADOPTĂ PREZENTUL REGULAMENT:
Articolul 1
Regulamentul (CE) nr. 831/2002 se modifică după cum urmează:
1.
La articolul 5, alineatul (1) se înlocuiește cu următorul text:
„(1) Autoritatea comunitară poate acorda accesul, la sediul său, la date confidențiale obținute din următoarele anchete sau surse de date statistice:
-
panelul comunitar pentru gospodării;
-
ancheta privind forța de muncă;
-
ancheta comunitară privind inovarea;
-
ancheta privind formarea profesională continuă;
-
ancheta privind structura câștigurilor salariale;
-
statisticile comunitare referitoare la venit și la condițiile de viață;
-
ancheta privind educația adulților;
-
ancheta privind structura exploatațiilor agricole.
Cu toate acestea, la cererea autorității naționale care a furnizat datele, nu se acordă accesul la aceste date pentru un proiect de cercetare specific.”
2.
La articolul 6, alineatul (1) se înlocuiește cu următorul text:
„(1) Autoritatea comunitară poate pune la dispoziție seturi de microdate anonime obținute din următoarele anchete sau surse de date statistice:
-
panelul comunitar pentru gospodării;
-
ancheta privind forța de muncă;
-
ancheta comunitară privind inovarea;
-
ancheta privind formarea profesională continuă;
-
ancheta privind structura câștigurilor salariale;
-
statisticile comunitare referitoare la venit și la condițiile de viață;
-
ancheta privind educația adulților;
-
ancheta privind structura exploatațiilor agricole.
Cu toate acestea, la cererea autorității naționale care a furnizat datele, nu se acordă accesul la aceste date pentru un proiect de cercetare specific.”
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 26 iunie 2008.